Γκάρι Γκραντ

Ο Γκάρι Γκραντ (Gary Grant, Κάντον, Οχάιο, 21 Απριλίου 1965), είναι πρώην επαγγελματίας καλαθοσφαιριστής. Έχει ύψος 1,91 μέτρα και αγωνιζόταν στη θέση του πόιντ γκαρντ.

Καριέρα
Ο Γκραντ σπούδασε στο πανεπιστήμιο του Μίσιγκαν από το 1984 ως το 1988, όπου αγωνίστηκε με την ομάδα των Wolverines σε 129 αγώνες με συνολικό μέσο όρο 17,2 πόντων, 5,7 ασίστ και 3,5 ριμπάουντ.Gary Grant College Stats | College Basketball at Sports-Reference.com Καλύτερη του χρονιά υπήρξε το 1986-87, όπου σημείωνε 22.4 πόντους, 5,4 ασίστ και 5,0 ριμπάουντ.1986-87 Michigan Wolverines Roster and Stats - Sports Reference

Επιλέχθηκε από την ομάδα των Σιάτλ Σούπερσονικς στην 15η θέση του πρώτου γύρου του ντραφτ του 1988 και δόθηκε την ίδια ημέρα στους Λος Άντζελες Κλίπερς. Μέχρι το 1995, βοήθησε την ομάδα του να συμμετάσχει δύο φορές στην διαδικασία των πλέι-οφ, το 1992 και το 1993. Από το 1989 ως το 1992 υπήρξε βασικός πλέι-μέικερ της ομάδας, με κορυφαία του χρονιά το 1989-90 όταν και σημείωνε 13,1 πόντους, 10,0 ασίστ και 4,4 ριμπάουντ.1989-90 Los Angeles Clippers Roster and Stats Την τελευταία τριετία του με την ομάδα του Λος Άντζελες ήταν αναπληρωματικός, παίζοντας παρ' όλα αυτά σε 185 παιχνίδια του ΝΒΑ.

Το καλοκαίρι του 1995 υπέγραψε στους Νιου Γιορκ Νικς, με τους οποίους έπαιξε σε 47 αγώνες με 4,9 πόντους και 1,5 ασίστ,1995-96 New York Knicks Roster and Stats ενώ την επόμενη σεζόν φόρεσε την φανέλα των Μαϊάμι Χιτ, ρίχνοντας τον μέσο όρο πόντων του στους 3,9 σε σύνολο 28 αγώνων.1996-97 Miami Heat Roster and Stats Μετά από ένα σύντομο πέρασμα από την Ιαπωνία, επέστρεψε στο ΝΒΑ για να αγωνιστεί με τους Πόρτλαντ Τρέιλ Μπλέιζερς σε 22 παιχνίδια, με μέσους όρους 4,8 πόντων και 3,8 ασίστ.1997-98 Portland Trail Blazers Roster and Stats

Τον Αύγουστο του 1998, υπέγραψε στην ομάδα του Άρη,Μετά την ολοκλήρωση της μεταγραφής του Αμερικανικού Γκάρι Γκραντ στην ομάδα του Αρη, ο νέος ο άσος της "κίτρινης" ομάδας θα αναχωρήσει για το Μέτσοβο με την οποία έπαιξε σε δεκαοκτώ αγώνες πρωταθλήματος, αποχωρώντας τον Φεβρουάριο του 1999 λόγω οικονομικών προβλημάτων της ομάδας. Με τον Άρη σημείωνε 18,7 πόντους, 3,5 ασίστ και 4,4 ριμπάουντ.Ο καλός Σούλης, ο κακός Άρτζι και ο πατατάκιας! - SentraGoal

Επέστρεψε στους Πόρτλαντ Τρέιλ Μπλέιζερς για να αγωνιστεί σε μόλις εννέα αγώνες ως την σεζόν 2000-01, πριν ολοκληρώσει την καριέρα του στην ομάδα του Περιστερίου το 2002, σε ηλικία 37 ετών.Ο Γκραντ έρχεται για να δοκιμαστεί από το Περιστέρι - Αθλητισμός - in.gr

 Παραπομπές 

 Πηγές 
 Gary Grant Stats | Basketball-Reference.com
 CLIPPERS: Looking Back: Gary Grant - NBA.com
 Gary Grant Player Profile

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Λος Άντζελες Κλίπερς
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Νιου Γιορκ Νικς
Κατηγορία:Καλαθοσφαιριστές Μαϊάμι Χιτ
Κατηγορία:Καλαθοσφαιριστές Πόρτλαντ Τρέιλ Μπλέιζερς
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές ελληνικών συλλόγων